CELEX: 32020D0388
Language: da
Date: 2020-03-06 00:00:00
Title: Kommissionens gennemførelsesafgørelse (EU) 2020/388 af 6. marts 2020 om regler for anvendelsen af Rådets direktiv 90/428/EØF for så vidt angår undtagelser fra reglerne for hestekonkurrencer og om ændring af Kommissionens beslutning 2009/712/EF for så vidt angår henvisninger til zooteknisk lovgivning (meddelt under nummer C(2020) 1269) (EØS-relevant tekst)

10.3.2020   
               
               
                  DA
               
               
                  Den Europæiske Unions Tidende
               
               
                  L 73/19
               
            
         KOMMISSIONENS GENNEMFØRELSESAFGØRELSE (EU) 2020/388
         af 6. marts 2020
         om regler for anvendelsen af Rådets direktiv 90/428/EØF for så vidt angår undtagelser fra reglerne for hestekonkurrencer og om ændring af Kommissionens beslutning 2009/712/EF for så vidt angår henvisninger til zooteknisk lovgivning
         
            
               (meddelt under nummer C(2020) 1269)
            
         
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 90/428/EØF af 26. juni 1990 om samhandelen med enhovede dyr bestemt til konkurrencer og om fastsættelse af betingelserne for deltagelse i disse konkurrencer (1), særlig artikel 4, stk. 3, og
         ud fra følgende betragtninger:
         
                     (1)
                  
                  
                     I henhold til artikel 3 i direktiv 90/428/EØF må der ikke finde nogen forskelsbehandling sted med hensyn til reglerne for konkurrence mellem enhovede dyr, der er registreret eller har oprindelse i den medlemsstat, hvor konkurrencen finder sted, og enhovede dyr, der er registreret eller har oprindelse i en anden medlemsstat.
                  
               
                     (2)
                  
                  
                     Ved artikel 4, stk. 2, i direktiv 90/428/EØF fastsættes der to undtagelser fra forbuddet mod forskelsbehandling, som er fastsat i direktivets artikel 3. Den første fritager visse typer konkurrencer og arrangementer, og den anden giver medlemsstaterne mulighed for at øremærke en vis procentdel af gevinsten og fortjenesten fra konkurrencen til beskyttelse, fremme og forbedring af opdræt. Hvis en medlemsstat agter at anvende den første undtagelse, skal den på forhånd underrette medlemsstaterne og offentligheden om sin hensigt og om begrundelsen for at anvende denne undtagelse. Hvis en medlemsstat agter at anvende den anden undtagelse, skal den stille kriterierne for fordelingen af disse midler til rådighed for de øvrige medlemsstater og offentligheden.
                  
               
                     (3)
                  
                  
                     Kommissionens beslutning 2009/712/EF (2) indeholder standardformularer for meddelelse af de oplysninger, der er nødvendige for at anvende undtagelserne i artikel 4, stk. 2, i direktiv 90/428/EØF. Nævnte beslutning ophæves med virkning fra den 21. april 2021 ved Kommissionens delegerede forordning (EU) 2019/2035 (3). Praksis har vist, at medlemsstaternes oplysninger ofte er forældede, og i mange tilfælde forhindrer sprogbegrænsninger myndighederne og offentligheden i andre medlemsstater i at få adgang til indholdet heraf. Den manglende gennemsigtighed i anvendelsen af undtagelserne har ført til klager fra berørte enkeltpersoner og hele segmenter af hestesektoren. For at sikre, at medlemsstaterne og offentligheden informeres korrekt og rettidigt om anvendelsen af undtagelserne i artikel 4, stk. 2, i direktiv 90/428/EØF, er det nødvendigt at levere reviderede modeller for de internetbaserede informationssider og at kræve, at medlemsstaterne så ofte som muligt ajourfører de oplysninger, der er meddelt i henhold til artikel 4, stk. 2, i direktiv 90/428/EØF.
                  
               
                     (4)
                  
                  
                     For at sikre klarhed, retssikkerhed og forenkling er det nødvendigt at slette modellerne for de internetbaserede informationssider, der er fastsat i afsnit II og III i kapitel 2 i bilag II til beslutning 2009/712/EF.
                  
               
                     (5)
                  
                  
                     I kapitel 2 i bilag I til beslutning 2009/712/EF står Rådets direktiv 77/504/EØF (4) (erstattet af Rådets direktiv 2009/157/EF (5)), 88/661/EØF (6), 89/361/EØF (7) og 90/427/EØF (8), samt direktiv 90/428/EØF, opført. Direktiv 2009/157/EF, 88/661/EØF, 89/361/EØF og 90/427/EØF blev ophævet ved Europa-Parlamentets og Rådets forordning (EU) 2016/1012 (9) den 1. november 2018. For at sikre klarhed, retssikkerhed og forenkling bør henvisninger til disse direktiver udgå. Da der i denne afgørelse fastsættes nye modeller for de internetbaserede informationssider vedrørende anvendelsen af undtagelserne i artikel 4, stk. 2, i beslutning 2009/712/EF, bør henvisningen til direktiv 90/428/EØF også udgå. Kapitel 2 i bilag I bør derfor udgå.
                  
               
                     (6)
                  
                  
                     I henhold til forordning (EU) 2016/1012 skal medlemsstaterne fastlægge og ajourføre en liste over raceforeninger og avlsforetagender, som deres kompetente myndigheder har anerkendt i henhold til artikel 4, stk. 3, i samme forordning, og som har mindst ét avlsprogram, der er godkendt i henhold til forordningens artikel 8, stk. 3. Desuden skal medlemsstaterne i henhold til forordning (EU) 2016/1012 gøre denne liste offentligt tilgængelig.
                  
               
                     (7)
                  
                  
                     Ved Kommissionens gennemførelsesforordning (EU) 2017/716 (10) fastsættes der standardformularer for fremlæggelse af de oplysninger, der skal fremgå af listerne over anerkendte raceforeninger og avlsforetagender i henhold til artikel 7 i forordning (EU) 2016/1012. Da gennemførelsesforordning (EU) 2017/716 finder anvendelse fra den 1. november 2018, anvendes de standardformularer, der er fastsat i nævnte forordning, i stedet for formularerne i afsnit I i kapitel 2 i bilag II til beslutning 2009/712/EF.
                  
               
                     (8)
                  
                  
                     Kapitel 2 i bilag II til beslutning 2009/712/EF bør udgå, da modellerne i afsnit I, II og III erstattes af de standardformularer, der er fastsat i henholdsvis gennemførelsesforordning (EU) 2017/716 og nærværende afgørelse.
                  
               
                     (9)
                  
                  
                     Beslutning 2009/712/EF henviser til zooteknisk lovgivning i sin titel og til virksomheder på det zootekniske område i artikel 1, stk. 1, litra b). Da sådanne henvisninger er forældede efter ikrafttrædelsen af forordning (EU) 2016/1012 og (EU) 2017/716, bør ordene »og zootekniske« i titlen på beslutning 2009/712/EF og artikel 1, stk. 1, litra b), i nævnte afgørelse udgå.
                  
               
                     (10)
                  
                  
                     Beslutning 2009/712/EF bør derfor ændres.
                  
               
                     (11)
                  
                  
                     Foranstaltningerne i denne afgørelse er i overensstemmelse med udtalelse fra Den Stående Zootekniske Komité
                  
               VEDTAGET DENNE AFGØRELSE:
         
            Artikel 1
            
               1.   Senest den 1. april 2020 opretter medlemsstaterne internetbaserede informationssider for at gøre følgende elektronisk tilgængelige for de øvrige medlemsstater og for offentligheden:
               
                           a)
                        
                        
                           deres hensigt om at benytte sig af undtagelsen i artikel 4, stk. 2, første led, i direktiv 90/428/EØF og begrundelsen herfor
                        
                     
                           b)
                        
                        
                           kriterierne for fordeling af midlerne, jf. artikel 4, stk. 2, andet led, i direktiv 90/428/EØF.
                        
                     
            
               2.   De i stk. 1 omhandlede internetbaserede informationssider udarbejdes efter modellerne i henholdsvis bilag I og II og efter vejledningen i bilag III.
            
            
               3.   Medlemsstaterne meddeler Kommissionen internetadressen for de internetbaserede informationssider.
            
            
               4.   Medlemsstaterne sikrer, at de oplysninger, der er omhandlet i stk. 1, litra a) og b), ajourføres:
               
                           a)
                        
                        
                           mindst én gang om året inden den 31. december for de hestekonkurrencer og -arrangementer, der er omfattet af den undtagelse, der er fastsat i artikel 4, stk. 2, første led, i direktiv 90/428/EØF, og som organiseres det følgende år
                        
                     
                           b)
                        
                        
                           når kriterierne for fordeling af midlerne, jf. artikel 4, stk. 2, andet led, i direktiv 90/428/EØF, ændres.
                        
                     
         
         
            Artikel 2
            Med virkning fra den 1. april 2020 foretages følgende ændringer i beslutning 2009/712/EF:
            
                        1)
                     
                     
                        I titlen på denne retsakt udgår ordene »og zootekniske«.
                     
                  
                        2)
                     
                     
                        Artikel 1, stk. 1, litra b), udgår.
                     
                  
                        3)
                     
                     
                        Bilag I, kapitel 2, udgår.
                     
                  
                        4)
                     
                     
                        I bilag II, kapitel 2, udgår.
                     
                  
         
            Artikel 3
            Denne afgørelse er rettet til medlemsstaterne.
         
         
            Udfærdiget i Bruxelles, den 6. marts 2020.
            
               
                  På Kommissionens vegne
               
               Stella KYRIAKIDES
               
                  Medlem af Kommissionen
               
            
         
         
            (1)  EFT L 224 af 18.8.1990, s. 60.
         
            (2)  Kommissionens beslutning 2009/712/EF af 18. september 2009 om gennemførelse af Rådets direktiv 2008/73/EF for så vidt angår internetbaserede informationssider med lister over virksomheder og laboratorier, som medlemsstaterne har godkendt i overensstemmelse med Fællesskabets lovgivning på veterinærområdet og det zootekniske område (EUT L 247 af 19.9.2009, s. 13).
         
            (3)  Kommissionens delegerede forordning (EU) 2019/2035 af 28. juni 2019 om supplerende regler til Europa-Parlamentets og Rådets forordning (EU) 2016/429 for så vidt angår regler for virksomheder, der holder landdyr, og rugerier samt sporbarhed for visse opdrættede landdyr og rugeæg (EUT L 314 af 5.12.2019, s. 115).
         
            (4)  Rådets direktiv 77/504/EØF af 25. juli 1977 om racerent avlskvæg (EFT L 206 af 12.8.1977, s. 8).
         
            (5)  Rådets direktiv 2009/157/EF af 30. november 2009 om racerent avlskvæg (EUT L 323 af 10.12.2009, s. 1).
         
            (6)  Rådets direktiv 88/661/EØF af 19. december 1988 om zootekniske normer for avlssvin (EFT L 382 af 31.12.1988, s. 36).
         
            (7)  Rådets direktiv 89/361/EØF af 30. maj 1989 om racerene avlsfår og -geder (EFT L 153 af 6.6.1989, s. 30).
         
            (8)  Rådets direktiv 90/427/EØF af 26. juni 1990 om zootekniske og genealogiske betingelser for samhandelen inden for Fællesskabet med enhovede dyr (EFT L 224 af 18.8.1990, s. 55).
         
            (9)  Europa-Parlamentets og Rådets forordning (EU) 2016/1012 af 8. juni 2016 om zootekniske og genealogiske betingelser for avl, handel med og indførsel til Unionen af racerene avlsdyr, hybridavlssvin og avlsmateriale herfra og om ændring af forordning (EU) nr. 652/2014, Rådets direktiv 89/608/EØF og 90/425/EØF og ophævelse af visse retsakter på området for dyreavl (»dyreavlsforordning«) (EUT L 171 af 29.6.2016, s. 66).
         
            (10)  Kommissionens gennemførelsesforordning (EU) 2017/716 af 10. april 2017 om regler for anvendelsen af Europa-Parlamentets og Rådets forordning (EU) 2016/1012 for så vidt angår standardformularer for de oplysninger, der skal indgå i listerne over anerkendte raceforeninger og avlsforetagender (EUT L 109 af 26.4.2017, s. 1).
      
      
         
            BILAG I
            Hestekonkurrencer og -arrangementer, der er omfattet af undtagelsen fra princippet om forbud mod forskelsbehandling i artikel 3 i direktiv 90/428/EØF
            
                        Medlemsstat/
                        officielt sprog
                     
                     
                        
                           (Angiv navn på medlemsstaten)
                        
                     
                     
                        År/
                        officielt sprog
                     
                     
                        
                           (angiv åååå, for hvornår der afholdes hestekonkurrence/hestearrangement)
                        
                     
                  
                        Hestekonkurrence eller ‐arrangement/officielt sprog
                     
                     
                        Antal konkurrencer/arrangementer, der er omfattet af undtagelsen i henhold til artikel 4, stk. 2, første led, i direktiv 90/428/EØF/officielt sprog
                     
                     
                        Begrundelse/officielt sprog
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
      
      
         
            BILAG II
            Kriterier for fordeling af midler til beskyttelse, fremme og forbedring af opdræt
            
                        Medlemsstat/
                        officielt sprog
                     
                     
                        
                           (Angiv navn på medlemsstaten)
                        
                     
                     
                        Version/
                        officielt sprog
                     
                     
                        
                           (angiv dd.mm.åååå)
                        
                     
                  
                        Form for hestekonkurrence eller ‐arrangement/officielt sprog
                     
                     
                        Kriterier for fordelingen af midler til beskyttelse, fremme og forbedring af opdræt (Artikel 4, stk. 2, andet led, i direktiv 90/428/EØF)/officielt sprog
                     
                  
                         
                     
                     
                         
                     
                  
                         
                     
                     
                         
                     
                  
                         
                     
                     
                         
                     
                  
                         
                     
                     
                         
                     
                  
      
      
         
            BILAG III
            
               1.   
               
                  I teksten øverst på hver enkelt internetbaseret informationsside anføres navnet på den pågældende medlemsstat og enten det pågældende år for de hestearrangementer, der er anført i bilag I, eller den pågældende version med følgende format dd.mm.åååå for så vidt angår listen over kriterier i bilag II.
               
            
            
               2.   
               
                  Teksten øverst på hver enkelt internetbaseret informationsside angives på engelsk og på medlemsstatens officielle sprog.
               
            
            
               3.   
               
                  Oplysningerne gives så vidt muligt i logisk rækkefølge.